als_Latn dik_Latn lim_Latn
Numri një i portës së Mançester Junajtidit, David de Gea ka vërtetuar se sa i rëndësishëm për ekipin është një portier. Gazetat britanike kanë bërë një analizë të ecurisë së jashtëzakonshme të portierit spanjoll të “Djajve të kuq” në këtë sezon. Ai ka bërë një tjetër paraqitje mbresëlënëse në fitoren 2-1 të Junajtidit përballë Stouk Sitit të martën në mbrëmje. Në bazë të kësaj analize rezulton se falë portierit De Gea, Junajtid ka 9 pikë më shumë në renditje. Momentalisht Mançesteri ndodhet në vendin e katërt, por pa ato 9 pikë do të renditej në vendin e 11-të. Numri një i portës së Mançesterit ka bërë paraqitje të shkëlqyera kundër Evertonit, Çelsit, Arsenalit dhe së fundi të martën në mbrëmje ndaj Stouk Sitit, duke ruajtur fitoren e ekipit të tij. Ndeshjet ku De Gea ka qenë vendimtar janë ajo përballë Evertonit (3 pikë), duke ndihmuar në fitoren 2-1 të “Djajve”; përballë Çelsit (1 pikë) në barazimin 1-1; përballë Arsenalit (3 pikë), duke garantuar fitoren 0-2 dhe 2 pikë kundër Stouk Sitit duke ruajtur fitoren 2-1 me dy pritje të mëdha në minutat shtesë.
Analiza, De Gea i ka dhënë 9 pikë “djajve të kuq”0
Share.
als_Latn als_Latn eng_Latn